Ettepanek: Nõukogu otsus Euroopa 2013. aasta kultuuripealinna kohta /* KOM/2009/0176 lõplik */





[pic] | EUROOPA ÜHENDUSTE KOMISJON | Brüssel 20.4.2009 KOM(2009) 176 lõplik Ettepanek: NÕUKOGU OTSUS Euroopa 2013. aasta kultuuripealinna kohta SELETUSKIRI Euroopa Parlamendi ja nõukogu 24. oktoobri 2006. aasta otsuses 1622/2006/EÜ (millega kehtestatakse kultuurisündmusega Euroopa kultuuripealinn seotud ühenduse meede aastateks 2007 kuni 2019)[1] sätestatakse Euroopa kultuuripealinnade nimetamise kord. Kooskõlas selle otsuse artikliga 2 nimetatakse alates 2009. aastast Euroopa kultuuripealinnaks kaks linna kahest liikmesriigist otsuse lisas esitatud kronoloogilise järjestuse alusel. Aastal 2013 korraldavad üritust Prantsusmaa ja Slovakkia. Euroopa kultuuripealinnade nimetamisel 2013. aastale järgnevateks aastateks järgitakse allpool kirjeldatud menetlust. Taotluste esitamise kutse avaldavad asjaomased liikmesriigid igal aastal hiljemalt kuus aastat enne sündmuse algust. Kolmeteistkümnest sõltumatust kultuurivaldkonna eksperdist koosnev valikukomisjon kutsutakse eelvaliku koosolekuks kokku hiljemalt viis aastat enne sündmuse algust. Valikukomisjon hindab saadud taotlusi vastavalt otsuse 1622/2006/EÜ artiklis 4 sätestatud kriteeriumidele ja koostab nimekirja kandidaatlinnadest, kes pääsevad edasi ja peavad oma taotlusi täiendama. Iga asjaomane liikmesriik kutsub kokku valikukomisjoni lõppvaliku tegemiseks üheksa kuud pärast eelvaliku koosolekut. Pärast eelvaliku läbinud linnade põhjalikku hindamist asjakohaste kriteeriumide alusel teeb valikukomisjon soovituse ühe linna nimetamiseks igast asjaomasest liikmesriigist. Nende soovituste alusel seavad mõlemad liikmesriigid üles ühe linna Euroopa kultuuripealinnaks ning teavitavad sellest Euroopa Parlamenti, nõukogu, komisjoni ja Regioonide Komiteed hiljemalt neli aastat enne kõnealuse sündmuse kavandatavat algust. Euroopa Parlament võib edastada komisjonile oma arvamuse hiljemalt kolm kuud pärast teate kättesaamist. Nõukogu nimetab komisjoni soovituse alusel asjaomased linnad ametlikult Euroopa kultuuripealinnadeks selleks aastaks, milleks nad on üles seatud Pärast ülalkirjeldatud kahe vooruga konkursi lõppu esitas valikukomisjon oma 2008. aasta septembri ja 2008. aasta oktoobri aruannetes soovituse, et 2013. aastal korraldaksid üritust Marseille (Prantsusmaa) ja Košice (Slovakkia). Mõlemad liikmesriigid teavitasid kandidaatlinnade ülesseadmisest Euroopa Parlamenti, nõukogu, komisjoni ja Regioonide Komiteed 2008. aasta lõpus. Euroopa Parlament edastas pooldava arvamuse volinik Figel'ile 2009. aasta märtsi alguses. Komisjon edastab kooskõlas otsuse 1622/2006/EÜ artikli 9 lõikega 3 nõukogule järgneva soovituse Marseille ja Košice ametliku nimetamise kohta 2013. aasta Euroopa kultuuripealinnadeks. Ettepanek: NÕUKOGU OTSUS Euroopa 2013. aasta kultuuripealinna kohta EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu otsust 1622/2006/EÜ, millega kehtestatakse kultuurisündmusega „Euroopa kultuuripealinn” seotud ühenduse meede aastateks 2007 kuni 2019[2], Võttes arvesse 2008. aasta septembris ja oktoobris esitatud valikukomisjoni aruandeid Euroopa kultuuripealinnade valimise kohta Prantsusmaal ja Slovakkias ning Euroopa Parlamendi esitatud arvamust, arvestades, et otsuse nr 1622/2006/EÜ artiklis 4 osutatud tingimused on täielikult täidetud, võttes arvesse komisjoni 2009. aasta soovitust, ON TEINUD JÄRGMISE OTSUSE: Artikkel 1 Marseille (Prantsusmaa) ja Košice (Slovakkia) nimetatakse 2013. aasta Euroopa kultuuripealinnadeks. Brüssel, Nõukogu nimel eesistuja [1] ELT L 304, 3.11.2006, lk 1. [2] ELT L 304, 3.11.2006, lk 1.